
PROJEKTS uz 08.07.2026.

vēlamais datums izskatīšanai: Attīstības komiteja, 08.07.2026.
domē: 30.07.2026.
sagatavotājs: Guna Smilga
ziņotājs: Guna Smilga

	LĒMUMS	
Ādažos, Ādažu novadā
				
2026. gada 30.jūlijā  					Nr.«DOKREGNUMURS»	


Par zemes ierīcības projekta uzsākšanu īpašumam Mežgarciema iela 34, Garciems 

Ādažu novada pašvaldības padome izskatīja sabiedrības ar ierobežotu atbildību “Ciemats Valis”, (turpmāk – Iesniedzēja, reģistrācijas Nr. 40203185009, juridiskā adrese: Brīvības iela 165-3, Rīga, LV-1012, e-pasts: leons.osipovs@inbox.lv) valdes locekļa Leona Osipova 16.06.2026. iesniegumu (turpmāk- Iesniegums, reģistrēts 16.06.2026. ar reģistrācijas Nr. ĀNP/1-11-1/26/3754) par zemes ierīcības projekta uzsākšanu nekustamā īpašuma “Garindriķi-6”, kadastra Nr. 80520080896, sastāvā esošai zemes vienībai Mežgarciema ielā 34, Garciemā, Carnikavas pag., Ādažu nov., kadastra apzīmējums 80520082095, atbilstoši pievienotajai sadales skicei, lai atdalītu projektējamu zemes vienību 0,1764 ha platībā.

Izvērtējot pašvaldības rīcībā esošo informāciju un ar lietu saistītos apstākļus, konstatēts: 

1. Nekustamais īpašums “Garindriķi-6” , kadastra Nr. 80520080896 (turpmāk - Nekustamais īpašums), ir ierakstīts Carnikavas pagasta zemesgrāmatas nodalījumā Nr. 100000285451 un pieder Iesniedzējai.

2. Nekustamā īpašuma sastāvā esošās zemes vienības Mežgarciema ielā 34, Garciemā, Carnikavas pag., Ādažu nov. (turpmāk - Zemes vienība), kadastra apzīmējums 80520082095, platība ir 3,1214 ha. Atbilstoši nekustamā īpašuma valsts kadastra reģistra datiem uz Zemes vienības atrodas šādas citām personām piederošas būves (turpmāk - Dzīvojamās ēkas):

· daudzdzīvokļu dzīvojamā ēka, Mežgarciema iela 36, Garciems, Carnikavas pag., Ādažu nov., LV-2163, kadastra apzīmējums 80520080897001,
· daudzdzīvokļu dzīvojamā ēka, Mežgarciema iela 34, Garciems, Carnikavas pag., Ādažu nov., LV-2163, kadastra apzīmējums 80520080897002, 
· palīgēka, Mežgarciema iela 36A, Garciems, Carnikavas pag., Ādažu nov., LV-2163, kadastra apzīmējums 80520080897003,
· palīgēka Mežgarciema iela 34A, Garciems, Carnikavas pag., Ādažu nov., LV-2163, kadastra apzīmējums 80520080897004.

3. Ar Ādažu novada domes 24.04.2024. lēmumu Nr.163 “Par daudzdzīvokļu dzīvojamajai mājai Mežgarciema ielā 36 un palīgēkai Mežgarciema ielā 36A, Garciemā, funkcionāli nepieciešamo zemesgabalu apstiprināšanu” noteikti daudzdzīvokļu dzīvojamai ēkai ar kadastra apzīmējumu 80520080897001 un palīgēkai ar kadastra apzīmējumu 80520080897003 funkcionāli nepieciešamie zemes gabali, vienlaicīgi paredzot visu Dzīvojamo māju funkcionāli nepieciešamos zemes gabalus un to piekļuves iespējas.

4. Iesniegumam pievienotā sadales skice paredz atdalīt projektējamu zemes vienību 0,1764 ha platībā. Atbilstoši sadales skicē norādītajam, projektējamā zemes vienība robežojas ar Dzīvojamo ēku funkcionāli nepieciešamo zemesgabalu robežām, kas nosaka jaunizveidojamās zemes vienības robežu konfigurāciju un platību.

5. Zemes vienībai ir izstrādāts “Detālplānojums nekustamajam īpašumam “Garindriķi-6”” (Detālplānojums). Jaunizveidojamās zemes vienības funkcionālais zonējums ir Daudzstāvu dzīvojamās apbūves teritorija (DzD). Detālplānojums paredz iespēju piekļūt jaunizveidojamai zemes vienībai no Mežgarciema ielas (pašvaldības īpašums). 

6. Pašvaldību likuma 4. panta pirmās daļas 15. punkts un 10. panta pirmās daļas 21. punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

7. Zemes ierīcības likuma 8. panta pirmā daļa noteic, ka zemes ierīcības projektu izstrādā šādiem zemes ierīcības darbiem: 1) starpgabalu likvidēšanai vai daļu no zemes vienību apmaiņai, pārkārtojot zemes vienību robežas; 3) zemesgabalu (arī kopīpašumā esošo) sadalīšanai.

8. Teritorijas attīstības plānošanas likuma 12. panta trešā daļa noteic, ka pašvaldība koordinē un uzrauga pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

9. Ministru kabineta 30.04.2013. noteikumi Nr. 240 “Vispārīgie teritorijas plānošanas, izmantošanas un apbūves noteikumi” 12. punkts noteic, ka jaunu zemes vienību platība drīkst būt mazāka par teritorijas plānojumā vai lokālplānojumā noteikto minimālo platību, ja nepieciešams sadalīt kopīpašumā esošu un līdz šo noteikumu spēkā stāšanās dienai jau likumīgi apbūvētu zemes vienību vai tādu zemes vienību, kur būvei un zemei ir dažādi īpašnieki.

Pamatojoties uz Pašvaldību likuma 4. panta pirmās daļas 15. punktu un 10. panta pirmās daļas 21. punktu, Zemes ierīcības likuma 8. panta pirmo daļu, Teritorijas attīstības plānošanas likuma 12. panta trešo daļu, Ministru kabineta 30.04.2013. noteikumu Nr. 240 “Vispārīgie teritorijas plānošanas, izmantošanas un apbūves noteikumi” 12. punktu, kā arī ņemot vērā domes Attīstības komitejas 08.07.2026. atzinumu, Ādažu novada pašvaldības dome

NOLEMJ:

1. Atļaut izstrādāt zemes ierīcības projektu, zemes vienības Mežgarciema ielā 34, Garciemā, Carnikavas pag., Ādažu nov., ar kadastra apzīmējumu 80520082095 sadalei atbilstoši sadales skicei, ņemot vērā daudzdzīvokļu dzīvojamajām ēkām Mežgarciema ielā 36, Mežgarciema ielā 34 un palīgēkām Mežgarciema ielā 36A, Mežgarciema ielā 34A, Garciemā, Carnikavas pag., Ādažu nov., funkcionāli nepieciešamo zemesgabalu robežas. 

2. Apstiprināt nosacījumus zemes ierīcības projekta izstrādei (1. pielikums).

3. Pašvaldības izpilddirektora vietniecei veikt šī lēmuma izpildes kontroli.

4. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.


Pielikumā:
1. Nosacījumi zemes ierīcības projekta izstrādei uz 2 lp.
1. Zemes vienības sadalīšanas skice uz 1 lp.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
@Iesniedzējai- SIA “Ciemats Valis”, reģistrācijas Nr. 40203185009, juridiskā adrese Brīvības iela 165-3, Rīga, LV-1012, e-pasts leons.osipovs@inbox.lv .

Guna.smilga@adazunovads.lv 

Gaujas iela 33A, Adazi, Adazu novads, LV-2164, talr. 25151340, 25151341, e-pasts dome@adazunovads.lv




